CELEX: 22005D0404
Language: et
Date: 2005-04-26 00:00:00
Title: 2005/404/EÜ: EÜ–Horvaatia stabiliseerimis- ja assotsiatsiooninõukogu otsus nr 1/2005, 26. aprill 2005, oma töökorra vastuvõtmise kohta, mis sisaldab stabiliseerimis- ja assotsiatsioonikomitee töökorda

31.5.2005   
            
            
               ET
            
            
               Euroopa Liidu Teataja
            
            
               L 137/26
            
         EÜ–HORVAATIA STABILISEERIMIS- JA ASSOTSIATSIOONINÕUKOGU OTSUS nr 1/2005,
   26. aprill 2005,
    oma töökorra vastuvõtmise kohta, mis sisaldab stabiliseerimis- ja assotsiatsioonikomitee töökorda
   (2005/404/EÜ)
   STABILISEERIMIS- JA ASSOTSIATSIOONINÕUKOGU,
   võttes arvesse ühelt poolt Euroopa ühenduste ja nende liikmesriikide ja teiselt poolt Horvaatia Vabariigi (edaspidi “Horvaatia”) vahelist stabiliseerimis- ja assotsiatsioonilepingut, eriti selle artikleid 110 ja 111,
   ning arvestades, et nimetatud leping jõustus 1. veebruaril 2005. aastal,
   ON VASTU VÕTNUD JÄRGMISE OTSUSE:
   Artikkel 1
   Eesistumine
   Stabiliseerimis- ja assotsiatsiooninõukogu eesistujateks on kordamööda kaheteistkuuliste perioodide kaupa ühenduse ja selle liikmesriikide nimel Euroopa Liidu Nõukogu esindaja ning Horvaatia Vabariigi valitsuse esindaja. Esimene periood algab stabiliseerimis- ja assotsiatsiooninõukogu esimese istungi päevast ja lõpeb 31. detsembril 2005. aastal.
   Artikkel 2
   Istungid
   Stabiliseerimis- ja assotsiatsiooninõukogu tuleb kokku ministrite tasandil korrapäraselt üks kord aastas. Kummagi lepinguosalise taotlusel võib stabiliseerimis- ja assotsiatsiooninõukogu pidada erakorralisi istungeid lepinguosaliste kokkuleppel.
   Kui lepinguosalised ei ole kokku leppinud teisiti, peetakse kõik stabiliseerimis- ja assotsiatsiooninõukogu istungid Euroopa Liidu Nõukogu tavalises istungipaigas mõlema lepinguosalise kokkulepitud kuupäeval.
   Stabiliseerimis- ja assotsiatsiooninõukogu istungid kutsuvad ühiselt kokku stabiliseerimis- ja assotsiatsiooninõukogu sekretärid kokkuleppel eesistujaga.
   Artikkel 3
   Esindamine
   Kui stabiliseerimis- ja assotsiatsiooninõukogu liikmetel ei ole võimalik istungist osa võtta, võib neid esindada. Kui liige soovib olla esindatud, peab ta teatama eesistujale oma esindaja nime enne istungit, kus teda esindatakse.
   Stabiliseerimis- ja assotsiatsiooninõukogu liikme esindajal on kõik selle liikme õigused.
   Artikkel 4
   Delegatsioonid
   Stabiliseerimis- ja assotsiatsiooninõukogu liikmetel võivad kaasas olla ametnikud.
   Enne iga istungit teatatakse eesistujale mõlema lepinguosalise delegatsiooni kavandatav koosseis.
   Euroopa Investeerimispanga esindaja osaleb stabiliseerimis- ja assotsiatsiooninõukogu koosolekutel vaatlejana, kui päevakorras on panka puudutavad küsimused.
   Stabiliseerimis- ja assotsiatsiooninõukogu võib kutsuda oma istungitele kolmandaid isikuid, et saada teavet konkreetsete küsimuste kohta.
   Artikkel 5
   Sekretariaat
   Üks Euroopa Liidu Nõukogu peasekretariaadi ametnik ja üks Horvaatia Brüsseli esinduse ametnik tegutsevad ühiselt stabiliseerimis- ja assotsiatsiooninõukogu sekretäridena.
   Artikkel 6
   Kirjavahetus
   Stabiliseerimis- ja assotsiatsiooninõukogule adresseeritud kirjad saadetakse stabiliseerimis- ja assotsiatsiooninõukogu eesistujale Euroopa Liidu Nõukogu peasekretariaadi aadressil.
   Kaks sekretäri tagavad kirjavahetuse edastamise stabiliseerimis- ja assotsiatsiooninõukogu eesistujale ning vajaduse korral stabiliseerimis- ja assotsiatsiooninõukogu liikmetele. Sel viisil edastatav kirjavahetus saadetakse komisjoni peasekretariaadile, liikmesriikide alalistele esindustele ja Horvaatia esindusele Brüsselis.
   Kaks sekretäri saadavad stabiliseerimis- ja assotsiatsiooninõukogu eesistuja teatised kõnealustele adressaatidele ning edastavad need vajaduse korral stabiliseerimis- ja assotsiatsiooninõukogu teistele liikmetele eelmises lõikes osutatud aadressidel.
   Artikkel 7
   Avalikustamine
   Stabiliseerimis- ja assotsiatsiooninõukogu istungid ei ole avalikud, kui ei ole otsustatud teisiti.
   Artikkel 8
   Istungi päevakord
   1.   Eesistuja koostab iga istungi päevakorraprojekti. Stabiliseerimis- ja assotsiatsiooninõukogu sekretärid edastavad päevakorraprojekti artiklis 6 nimetatud adressaatidele hiljemalt 15 päeva enne istungi algust.
   Päevakorraprojekt sisaldab punkte, mille päevakorda võtmise kohta on eesistuja saanud taotluse hiljemalt 21 päeva enne istungi algust, kuid punkte ei arvata päevakorraprojekti siis, kui sekretärid pole saanud täiendavaid dokumente päevakorraprojekti väljasaatmise kuupäevaks.
   Stabiliseerimis- ja assotsiatsiooninõukogu võtab päevakorra vastu iga istungi alguses.
   Päevakorraprojekti välise punkti võib päevakorda arvata mõlema lepinguosalise nõusolekul.
   2.   Kokkuleppel mõlema lepinguosalisega võib eesistuja lühendada lõikes 1 nimetatud tähtaegu, et võtta arvesse konkreetse juhtumi nõudeid.
   Artikkel 9
   Protokoll
   Kaks sekretäri koostavad iga istungi protokolli projekti.
   Üldiselt märgitakse protokolli iga päevakorrapunkti kohta:
   
               —
            
            
               stabiliseerimis- ja assotsiatsiooninõukogule esitatud dokumendid,
            
         
               —
            
            
               seisukohad, mida stabiliseerimis- ja assotsiatsiooninõukogu liige on palunud protokolli kanda,
            
         
               —
            
            
               vastuvõetud otsused ja tehtud soovitused, kokkulepitud seisukohad ja muud järeldused.
            
         Protokolli projekt esitatakse stabiliseerimis- ja assotsiatsiooninõukogule kinnitamiseks. Peale kinnitamist allkirjastavad protokolli eesistuja ja kaks sekretäri. Protokoll esitatakse Euroopa Liidu Nõukogu peasekretariaadi kui assotsiatsioonidokumentide hoiulevõtja arhiivi. Tõestatud koopia edastatakse kõigile artiklis 6 märgitud adressaatidele.
   Artikkel 10
   Otsused ja soovitused
   1.   Stabiliseerimis- ja assotsiatsiooninõukogu teeb oma otsused ja soovitused lepinguosaliste ühisel kokkuleppel. Istungitevahelisel ajal võib stabiliseerimis- ja assotsiatsiooninõukogu lepinguosaliste nõusolekul teha otsuseid või anda soovitusi kirjaliku menetluse teel.
   2.   Stabiliseerimis- ja assotsiatsiooninõukogu artiklis 112 määratletud stabiliseerimis- ja assotsiatsioonilepingu otsus kannab pealkirja “otsus” ja soovitus kannab pealkirja “soovitus”, millele järgneb selle järjekorranumber, vastuvõtmise kuupäev ja teema kirjeldus.
   Stabiliseerimis- ja assotsiatsiooninõukogu otsused ja soovitused allkirjastab eesistuja ja kinnitavad kaks sekretäri.
   Otsused ja soovitused edastatakse kõigile artiklis 6 märgitud adressaatidele.
   Kumbki lepinguosaline võib otsustada, kas avaldada stabiliseerimis- ja assotsiatsiooninõukogu otsuseid ja soovitusi oma vastavas ametlikus väljaandes.
   Artikkel 11
   Kasutatavad keeled
   Stabiliseerimis- ja assotsiatsiooninõukogu ametlikud keeled on kahe lepinguosalise ametlikud keeled.
   Kui ei otsustata teisiti, tugineb stabiliseerimis- ja assotsiatsiooninõukogus oma aruteludes nendes keeltes koostatud dokumentidele.
   Artikkel 12
   Kulud
   Ühendus ja Horvaatia Vabariik katavad stabiliseerimis- ja assotsiatsiooninõukogu istungitel osalemisega seotud kulud ise, sealhulgas tööjõu-, sõidu-, elamis-, posti- ja telekommunikatsioonikulud.
   Ühendus kannab istungitel suulise ja kirjaliku tõlke ning dokumentide paljundamisega seotud kulud, välja arvatud suuline või kirjalik tõlge horvaadi keelde või horvaadi keelest, mille kulud kannab Horvaatia Vabariik.
   Muud istungite korraldusega seotud kulud kannab lepinguosaline, kes on istungil võõrustaja.
   Artikkel 13
   Stabiliseerimis- ja assotsiatsioonikomitee
   1.   Käesolevaga moodustatakse stabiliseerimis- ja assotsiatsioonikomitee, et see abistaks stabiliseerimis- ja assotsiatsiooninõukogu oma ülesannete täitmisel. Komiteesse kuuluvad ühelt poolt Euroopa Liidu Nõukogu esindajad ja Euroopa Ühenduste Komisjoni esindajad ning teiselt poolt Horvaatia Vabariigi valitsuse esindajad, tavaliselt kõrgemate ametnike tasandil.
   2.   Stabiliseerimis- ja assotsiatsioonikomitee valmistab ette stabiliseerimis- ja assotsiatsiooninõukogu istungid ja arutelud, viib vajaduse korral ellu stabiliseerimis- ja assotsiatsiooninõukogu otsused ning tagab üldiselt assotsiatsioonisuhte jätkuvuse ning stabiliseerimis- ja assotsiatsioonilepingu nõuetekohase toimimise. Komitee arutab kõiki stabiliseerimis- ja assotsiatsiooninõukogu suunatud küsimusi ja muid küsimusi, mis võivad esile kerkida stabiliseerimis- ja assotsiatsioonilepingu igapäevase rakendamise käigus. Komitee esitab kõik ettepanekud ja otsuste/soovituste eelnõud stabiliseerimis- ja assotsiatsiooninõukogule vastuvõtmiseks.
   3.   Kui stabiliseerimis- ja assotsiatsioonilepingus osutatakse konsulteerimiskohustusele või konsulteerimise võimalusele, võib konsultatsiooni pidada stabiliseerimis- ja assotsiatsioonikomitees. Kahe lepinguosalise kokkuleppel võib konsultatsioon jätkuda stabiliseerimis- ja assotsiatsiooninõukogus.
   4.   Stabiliseerimis- ja assotsiatsioonikomitee töökord on lisatud käesolevale otsusele.
   
      Luxembourg, 26. aprill 2005
      
         
            Stabiliseerimis- ja assotsiatsiooninõukogu nimel
         
         
            eesistuja
         
         J. ASSELBORN
      
   
   LISA
   Stabiliseerimis- ja assotsiatsioonikomitee töökord
   Artikkel 1
   Eesistumine
   Stabiliseerimis- ja assotsiatsioonikomitee eesistujaks on kordamööda kaheteistkuuliste perioodide kaupa ühenduse ja selle liikmesriikide nimel Euroopa Komisjoni esindaja ning Horvaatia Vabariigi valitsuse esindaja. Esimene periood algab stabiliseerimis- ja assotsiatsiooninõukogu esimese istungi päeval ja lõpeb 31. detsembril 2005.
   Artikkel 2
   Istungid
   Stabiliseerimis- ja assotsiatsioonikomitee tuleb kokku vajaduse korral mõlema lepinguosalise nõusolekul.
   Kõik stabiliseerimis- ja assotsiatsioonikomitee istungid peetakse mõlema lepinguosalise kokkulepitud ajal ja kohas.
   Stabiliseerimis- ja assotsiatsioonikomitee istungid kutsub kokku eesistuja.
   Artikkel 3
   Delegatsioonid
   Enne iga istungit teatatakse eesistujale mõlema lepinguosalise delegatsiooni kavandatav koosseis.
   Artikkel 4
   Sekretariaat
   Üks Euroopa Komisjoni ametnik ja üks Horvaatia Vabariigi valitsuse ametnik tegutsevad ühiselt stabiliseerimis- ja assotsiatsioonikomitee sekretäridena.
   Kõik käesolevas otsuses nimetatud teated stabiliseerimis- ja assotsiatsioonikomitee eesistujale ja eesistuja teated edastatakse stabiliseerimis- ja assotsiatsioonikomitee sekretäridele ja stabiliseerimis- ja assotsiatsiooninõukogu eesistujale.
   Artikkel 5
   Avalikustamine
   Stabiliseerimis- ja assotsiatsioonikomitee istungid ei ole avalikud, kui ei ole otsustatud teisiti.
   Artikkel 6
   Istungi päevakord
   1.   Eesistuja koostab iga istungi päevakorraprojekti. Stabiliseerimis- ja assotsiatsioonikomitee sekretärid edastavad päevakorraprojekti artiklis 4 märgitud adressaatidele hiljemalt 15 päeva enne istungi algust.
   Päevakorraprojekt sisaldab punkte, mille päevakorda võtmise kohta on eesistuja saanud taotluse hiljemalt 21 päeva enne istungi algust, kuid punkte ei arvata päevakorraprojekti siis, kui sekretärid pole saanud täiendavaid dokumente päevakorraprojekti väljasaatmise kuupäevaks.
   Stabiliseerimis- ja assotsiatsioonikomitee võib kutsuda oma istungitele eksperte, et saada teavet konkreetsete küsimuste kohta.
   Stabiliseerimis- ja assotsiatsioonikomitee võtab päevakorra vastu iga istungi alguses. Päevakorraprojektivälise punkti võib päevakorda arvata mõlema lepinguosalise nõusolekul.
   2.   Kokkuleppel mõlema lepinguosalisega võib eesistuja lühendada lõikes 1 nimetatud tähtaegu, et võtta arvesse konkreetse juhtumi nõudeid.
   Artikkel 7
   Protokoll
   Iga istungi kohta koostatakse protokoll, mis põhineb eesistuja kokkuvõttel stabiliseerimis- ja assotsiatsioonikomitees tehtud järeldustest.
   Kui stabiliseerimis- ja assotsiatsioonikomitee on protokolli kinnitanud, allkirjastavad eesistuja ja sekretärid protokolli ning see esitatakse mõlemale lepinguosalisele. Protokolli koopia edastatakse kõigile artiklis 4 märgitud adressaatidele.
   Artikkel 8
   Otsused ja soovitused
   Konkreetsetel juhtudel, kui stabiliseerimis- ja assotsiatsiooninõukogu on stabiliseerimis- ja assotsiatsioonilepingu artikli 114 alusel volitanud stabiliseerimis- ja assotsiatsioonikomiteed tegema otsuseid/soovitusi, kannab otsus pealkirja “otsus” ja soovitus pealkirja “soovitus”, millele järgneb selle järjekorranumber, vastuvõtmise kuupäev ja teema kirjeldus. Otsuseid ja soovitusi tehakse lepinguosaliste ühisel kokkuleppel.
   Stabiliseerimis- ja assotsiatsioonikomitee otsused ja soovitused allkirjastab eesistuja ja kinnitavad kaks sekretäri ning need edastatakse käesoleva lisa artiklis 4 osutatud adressaatidele.
   Kumbki lepinguosaline võib otsustada, kas avaldada selle stabiliseerimis- ja assotsiatsioonikomitee otsuseid ja soovitusi oma ametlikus väljaandes.
   Artikkel 9
   Kulud
   Ühendus ja Horvaatia Vabariik katavad stabiliseerimis- ja assotsiatsioonikomitee istungitel osalemisega seotud kulud ise, sealhulgas tööjõu-, sõidu-, elamis-, posti- ja telekommunikatsioonikulud.
   Ühendus kannab istungitel suulise ja kirjaliku tõlke ning dokumentide paljundamisega seotud kulud, välja arvatud suuline või kirjalik tõlge horvaadi keelde või horvaadi keelest, mille kulud kannab Horvaatia Vabariik. Muud istungite korraldusega seotud kulud kannab lepinguosaline, kes on istungil võõrustaja.
   Artikkel 10
   Allkomiteed ja erirühmad
   Stabiliseerimis- ja assotsiatsioonikomitee võib moodustada allkomiteesid ja erirühmi, mis töötavad stabiliseerimis- ja assotsiatsioonikomitee järelevalve all ja esitavad sellele aruande pärast iga kohtumist. Stabiliseerimis- ja assotsiatsioonikomitee võib teha otsuse mis tahes olemasoleva allkomitee või rühma tegevuse lõpetamise kohta, selle pädevuse sätestamise või muutmise kohta või täiendavate allkomiteede või rühmade moodustamise kohta, mis abistaksid seda ülesannete täitmisel. Allkomiteedel ja rühmadel ei ole otsustusõigust.